rejauldu/bengali-wikipedia huggingface dataset:
গুপ্তিপাড়ার রথযাত্রা বাংলার রথযাত্রা গুলোর মধ্যে অন্যতম বিখ্যাত রথ যাত্রা। নানা মতভেদ থাকলেও ১৭৪০ সালে এই রথ উত্‍সব শুরু করেন মধুসুদানন্দ। ভান্ডার লুট গুপ্তিপাড়ার রথের এক অনন্য বৈশিষ্ট্য। পুরীর রথের সঙ্গে গুপ্তিপাড়ার রথের পার্থক্য হল, পুরীর রথকে জগন্নাথ দেবের রথ বলে। আর গুপ্তিপাড়ার রথকে বলে বৃন্দাবন জীউর রথ। গুপ্তিপাড়ার রথের বৈশিষ্ঠ হল, উল্টো রথের দিন এখানে ভান্ডার লুট  হয়। ভারতবর্ষের কোথাও এই ভান্ডার লুট হয়না।   ভান্ডার লুট  অন্য জায়গায় মতন এই  দিন জগন্নাথ দেব তার মাসির বাড়িতে সকল মানুষের অন্তরালে বন্ধ ঘরে থাকেন। এই দিন জগন্নাথ দেবকে অনবদ্য নিরামিষ ভোগ দেওয়া হয়। জগন্নাথের মাসির বাড়িতে ৫২টি লোভনীয় পদে প্রায় ৪০ কুইন্টাল খাবারের ভাণ্ডার লুট'' পালন হয়।   প্রেক্ষাপট   কথিত আছে লক্ষ্মীর সঙ্গে মন কষাকষি হওয়ায় জগন্নাথ লুকিয়ে মাটিতে এসে আশ্রয় নেয়। সেখানে ভাল ভাল খাবার পেয়ে জগন্নাথ মাসির বাড়িতেই থেকে যান। অন্যদিকে লক্ষ্মীর মনে সন্দেহ দানা বাঁধে যে স্বামী বোধহয় পরকীয়ার টানে কোথাও চলে গিয়েছেন। পরে তিনি বৃন্দাবনের কাছে জানতে পারেন যে জগন্নাথ মাসির বাড়িতে আশ্রয় নিয়েছেন। তারপরেই স্বামীকে ফিরিয়ে আনতে লক্ষ্মী লুকিয়ে গিয়ে মাসির বাড়িতে সর্ষে পােড়া ছিটিয়ে আছে। কিন্তু, তাতে কোনো কাজ না হওয়ায় বৃন্দাবন ও কৃষ্ণচন্দ্র লোকজন নিয়ে মাসির বাড়িতে হাজির হন।  সেখানে গিয়ে তারা দেখেন যে ঘরের তিনটি দরজা বন্ধ। তাই লক্ষ্মীর অনুরোধে তার স্বামীকে ফিরিয়ে নিয়ে যাওয়ার জন্য দরজা ভেঙে বৃন্দাবন ও কৃষ্ণচন্দ্র ভেতরে ঢােকেন। ঘরের ভেতরে প্রবেশ করেই তারা দেখতে পান মালসায় করে রকমারি পদের খাবার সাজানাে রয়েছে। ভাল ভাল খাবার চোখের সামনে দেখে তারা সেই সমস্ত মালসা লুট করে নেন। যা ভাণ্ডার লুট নামে সকলের কাছে পরিচিত।  আবার আরেকটি অংশ দাবি, বৃন্দাবন চন্দ্র প্রচুর ধনসম্পত্তি ছিল। রাজা তার রাজ্যের শক্তিমানদের চিহ্নিত করার জন্য এই ভান্ডার লুটের''' আয়োজন করেছেন। যারা বেশি সংখ্যায় ভাণ্ডার লুট করে তাদের বৃন্দাবন চন্দ্র তার মন্দির পাহারার দায়িত্বে নিয়ােগ করতেন।  তবে প্রথা চালুর কারণ নিয়ে দ্বিমত থাকলেও প্রাচীন সেই রীতি মেনে এখনও প্রতিবছর উল্টোরথের আগের দিন মাসির বাড়ির মন্দিরের তিনটি দরজা একসঙ্গে খেলা হয়। ঘরের ভিতর রকমারি খাবারের পদ মালসায় করে সাজানো থাকে। দরজা খেলার পর এই প্রসাদ নেওয়ার জন্য মানুষের মধ্যে হুড়োহুড়ি শুরু হয়ে যায়। এই মালসা ভোগ পাওয়ার জন্য দূরদূরান্ত করে কয়েক হাজার মানুষ উল্টোরথের আগের দিন প্রসাদ পাওয়ার জন্য গুপ্তিপাড়া হাজির হন।  ভোগ   ভান্ডার লুটের জন্য গোবিন্দভোগ চালের খিচুড়ি, বেগুন ভাজা, কুমড়ো ভাজা, ছানার রসা, পায়েস, ক্ষীর, ফ্রায়েড রাইস, মালপোয়া,  সন্দেশ, ও রাবড়ি সহ মোট ৫২টি পদে খাবার সহ প্রায় ৫৫০ টি মালসা তৈরি করা হচ্ছে। প্রতিটি মালসা প্রায় ৫ থেকে ৮ কেজি করে খাবার থাকে।   এই কর্ম যজ্ঞের জন্য  ১০ জন রাঁধুনি ও ১০ জন হেল্পার সহ মােট ২০ জন রান্নার কাজ করেন। নিয়ম মেনে দুপুর দুটোর আগেই সমস্ত খাবার তৈরি করে মালসায় সাজিয়ে মাসির বাড়িতে রাখা হয়। বিকেল ৩ টায় মাসির বাড়ির দরজা বন্ধ করে দেওয়া হয়।   আরও দেখুন  মাহেশের রথযাত্রা, শ্রীরামপুর   তথ্যসূত্র   বিষয়শ্রেণী:রথযাত্রা বিষয়শ্রেণী:পশ্চিমবঙ্গের উৎসব বিষয়শ্রেণী:পশ্চিমবঙ্গের সংস্কৃতি বিষয়শ্রেণী:জগন্নাথ বিষয়শ্রেণী:হুগলি জেলা
কে-৪ একটি পারমাণবিক সক্ষম অন্তর্বর্তী-পাল্লার ডুবোজাহাজ-হতে-উৎক্ষিপৎ নিক্ষেপী ক্ষেপণাস্ত্র, যা ভারতের প্রতিরক্ষা গবেষণা ও উন্নয়ন সংস্থা অরিহন্ত-শ্রেণির ডুবোজাহাজসমূহকে অস্ত্র সরবরাহ করতে বিকশিত করে। ক্ষেপণাস্ত্রটির সর্বাধিক পরিসীমা বা পাল্লা প্রায় ৩,৫০০ কিমি।   উন্নয়ন   আইএনএস অরিহন্তকে সজ্জিত করার জন্য একই সক্ষমতার সাথে সীমাবদ্ধ ১৭ মিটার (৫৬ ফুট) দৈর্ঘের অগ্নি-৩ সংযোগের ক্ষেত্রে উল্লেখযোগ্য অসুবিধার সম্মুখীন হওয়ার পরে কে-৪ এর উন্নয়ন শুরু হয়। কে-৪ এর দৈর্ঘ্য ১২ মিটার (৩৯ ফুট), যা অগ্নি-৩ এর দৈর্ঘ্য ১৭ মিটার (৫৬ ফুট) থেকে ৪ মিটার কম। কে-৪ এর জন্য নকশাকৃত গ্যাস-বুস্টারের সফলভাবে পরীক্ষা ২০১০ সালে নিমজ্জিত পন্টুন থেকে  করা হয়।   বিবরণ     কে-৪ দুটি পর্যায়ে গঠিত একটি ডুবোজাহাজ-হতে-উৎক্ষিপৎ নিক্ষেপী ক্ষেপণাস্ত্র।  ক্ষেপণাস্ত্রটি ১.৩ মিটার (৪ ফুট ৩ ইঞ্চি) ব্যাসের সাথে ১২ মিটার (৩৯ ফুট) দীর্ঘ এবং প্রায় ১৭ টন (১৯ টন) ওজন বিশিষ্ট। এটি ২ টন (২.২ টন) ওজনের একটি ওয়ারহেড বহন করতে সক্ষম এবং কঠিন রকেট প্রোপেল্যান্ট শক্তি সরবরাহ করে। ডিআরডিও জানান, যে ক্ষেপণাস্ত্রটির লক্ষ্য ছিল একটি উচ্চ নির্ভুলতা অর্জন করা। নিক্ষেপী ক্ষেপণাস্ত্র প্রতিরক্ষা ব্যবস্থার বিপরীতে কে-৪ ত্রিমাত্রিক কসরত করতে সক্ষম।   আরও দেখুন   কে ক্ষেপণাস্ত্র পরিবার  অরিহন্ত-শ্রেণির ডুবোজাহাজ  সাগরিকা (ক্ষেপণাস্ত্র)  তথ্যসূত্র  বিষয়শ্রেণী:ডুবোজাহাজ-হতে-উৎক্ষিপ্ত নিক্ষেপী ক্ষেপণাস্ত্র বিষয়শ্রেণী:প্রতিরক্ষা গবেষণা ও উন্নয়ন সংস্থা বিষয়শ্রেণী:ভারতের নিক্ষেপী ক্ষেপণাস্ত্র
আল-জামিউল কামিল ফিল হাদিসিস সহিহিশ শামিল () বা সংক্ষেপে জামিউল কামিল; যা বাংলায় সহীহ হাদীস বিশ্বকোষ নামে পরিচিত, এটি হাদীসের একটি গৌণ বই। এটি ইসলামী পণ্ডিত জিয়াউর রহমান আজমি দ্বারা সংকলিত হয়েছিল। এ গ্রন্থে লেখক দুই শতাধিক গ্রন্থ থেকে সকল সহীহ হাদীস সংকলন করেছেন। আর এটাই ইসলামের ইতিহাসের প্রথম কিতাব যাতে সবগুলো সহীহ হাদীস এক কিতাবে সংগ্রহ করা হয়েছে। সালাফি সুন্নিদের  অভিমত অনুযায়ী, এটি কোরআনের পর বিশ্বের বিশুদ্ধতম ইসলামী গ্রন্থ, যা এটি সংকলনের পূর্বে সহীহ বুখারীকে গণ্য করা হতো। এতে ১৬৫০০ সহীহ হাদীস রয়েছে, যার ৮৫০০ হাদীস সিহাহ সিত্তাহ হতে ও বাকিগুলো অন্যান্য বিশ্বস্ত হাদীস গ্রন্থ হতে রেওয়ায়েত যাচাই করে নেওয়া হয়েছে। বইটির ১ম খণ্ড বাংলা অনুবাদ করেছেন আব্দুল্লাহ আল মামুন আজহারী আর অনুবাদ সম্পাদনা করেছেন আবু বকর মুহাম্মাদ যাকারিয়া। জাকির নায়েক বইটির ব্যাপারে তার প্রত্যক্ষ অভিজ্ঞতা বর্ননা করেছেন।  তথ্যসূত্র  বিষয়শ্রেণী:হাদিস সংকলন বিষয়শ্রেণী:জিয়াউর রহমান আজমির বই বিষয়শ্রেণী:বিশ্বকোষ
নোয়াপাড়া হল কলকাতা মেট্রোর  বৃহত্তম স্টেশন। ২০১৩ সালের ১০ জুলাই অল্প কয়েকটি পরিষেবা সহ এই স্টেশনটি চালু করা হয়। এখানে ১৮২ মিটার দৈর্ঘ্যের চারটি প্ল্যাটফর্ম রয়েছে (কলকাতা মেট্রোর অন্যান্য স্টেশনে সাধারণত দুটি করে প্ল্যাটফর্ম থাকে)। এই স্টেশনের মাধ্যমে বরানগর, সিঁথি, টবিন রোড, দমদম ক্যান্টনমেন্ট ও দুর্গানগরের সঙ্গে কলকাতার অন্যান্য অঞ্চলের যোগাযোগ রক্ষিত হচ্ছে। স্টেশনটি তিন তলা। এখানে ছয়টি চলমান সিঁড়ি আছে ও ৪টি এলিভেটর আছে। এছাড়া নিরাপত্তার জন্য ৩১টি সিসিটিভি আছে। এই স্টেশনের পাশেই কলকাতা মেট্রোর একটি কারশেড আছে। কারশেডটির মোট আয়তন ১৪৭ একর। এর মাধ্যমে মেট্রো রেকগুলির রক্ষণাবেক্ষণ করা হয়। ২২ আগস্ট ২০২৫ নোয়াপাড়া থেকে বিমানবন্দর মেট্রো স্টেশন অব্দি প্রধানমন্ত্রী নরেন্দ্র মোদী উদ্বোধন করেন।   স্টেশন   গঠন  নোয়াপাড়া মেট্রো স্টেশন কলকাতা মেট্রোর লাইন ১-এর উপর উত্তোলিত ভাবে অবস্থিত।   বিন্যাস  স্টেশনটি তিনটি স্তরে বিন্যস্ত রয়েছে। এই তিনটি স্তর হল ভূমি স্তর (রাস্তায় স্তর), এল১ বা দ্বিতীয় স্তর এবং এল২ বা তৃতীয় স্তর। ভূমি স্তরে স্টেশনের প্রবেশ পথের শুরু এবং প্রস্থান পথের শেষ হয়। দ্বিতীয় স্তর বা এল১ বা মধ্যবর্তী তলাতে মূলত টিকিট পরীক্ষা ও টিকিট ক্রয়ের ব্যবস্থা রয়েছে। তৃতীয় স্তর বা এল২ বা শেষ স্তরে ৪ টি প্ল্যাটফর্ম এবং ৪ টি রেল ট্র্যাক রয়েছে।    জিরাস্তার স্তরপ্রস্থান/প্রবেশএল১মধ্যবর্তী তলাভাড়া নিয়ন্ত্রণ, স্টেশন এজেন্ট, টিকিট/টোকেন, দোকানএল১পার্শ্ব প্ল্যাটফর্ম দরজা বাম দিকে খুলবে উত্তরদিকগামী → লাইন ৪ দমদম ক্যন্টনমেন্টের দিকে →→দক্ষিণদিকগামীলাইন ৪ এর টার্মিনাসদ্বীপ প্ল্যাটফর্ম, ডানদিকে দরজা খুলবে উত্তরদিকগামী←লাইন ১ বরাহ নগরের দিকে ←←দক্ষিণদিকগামী→ লাইন ১ দমদম-এর দিকে →→পার্শ্ব প্ল্যাটফর্ম দরজা বাম দিকে খুলবে    ডিপো  এটি ভারতের প্রাচীনতম এবং বৃহত্তম মেট্রো ডিপো। এটি কলকাতা মেট্রো লাইন ১-এর জন্য ব্যবহৃত হয় এবং ভবিষ্যতে কলকাতা মেট্রো লাইন ৪-এর জন্য ব্যবহৃত করা হবে। এই ডিপো একসাথে সর্বোচ্চ ৪০ টি রাক ধারণ করতে পারে। নতুন প্রাপ্ত রেকগুলিও এখানে পরীক্ষা করা হয় এবং পুরানোগুলি এখানে রাখা হয়। ডিপোটি কলকাতা কর্ড লাইনের সাথে সংযুক্ত, যাতে নতুনভাবে তৈরি রাকগুলি সরাসরি ভারতীয় রেলের ইঞ্জিন ব্যবহার করে ডিপোতে আনা যায়। ইতিহাস  এটি ১৯৮৪ সালে খোলা হয়। এর আগে এটি রেলওয়ে ইয়ার্ড হিসাবে ব্যবহৃত হত এবং একটি ট্র্যাক টেক্সমাকো রেল ও প্রকৌশল উৎপাদনের ইউনিট পর্যন্ত বিস্তৃত ছিল।   আরও দেখুন   কলকাতা মেট্রোর স্টেশনগুলির তালিকা   তথ্যসূত্র   বিষয়শ্রেণী:কলকাতা মেট্রোর স্টেশন বিষয়শ্রেণী:বরাহনগর বিষয়শ্রেণী:২০১৩-এ চালু রেলওয়ে স্টেশন বিষয়শ্রেণী:কলকাতার রেলওয়ে স্টেশন
মার্কো টিলিও (, ; জন্ম: ২৩ আগস্ট ২০০১) হলেন একজন অস্ট্রেলীয় পেশাদার ফুটবল খেলোয়াড়। তিনি বর্তমানে অস্ট্রেলীয় ক্লাব মেলবোর্ন সিটি এবং অস্ট্রেলিয়া জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় অথবা আক্রমণাত্মক মধ্যমাঠের খেলোয়াড় হিসেবে খেলেন।  ২০১৯ সালে, টিলিও অস্ট্রেলিয়া অনূর্ধ্ব-২০ দলের হয়ে অস্ট্রেলিয়ার বয়সভিত্তিক পর্যায়ে অভিষেক করেছিলেন। প্রায় তিন বছর যাবত অস্ট্রেলিয়ার বয়সভিত্তিক দলের হয়ে খেলার পর, তিনি ২০২২ সালে অস্ট্রেলিয়ার হয়ে আন্তর্জাতিক পর্যায়ে অভিষেক করেছেন; অস্ট্রেলিয়ার জার্সি গায়ে তিনি এপর্যন্ত ৫ ম্যাচে অংশগ্রহণ করেছেন।  প্রারম্ভিক জীবন মার্কো টিলিও ২০০১ সালের ২৩শে আগস্ট তারিখে অস্ট্রেলিয়ার হার্স্টভিলে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল টিলিও কাতারে অনুষ্ঠিত ২০২২ ফিফা বিশ্বকাপের জন্য ২০২২ সালের ৮ই নভেম্বর তারিখে ঘোষিত অস্ট্রেলিয়ার ২৬ সদস্যের চূড়ান্ত দলে স্থান পেয়েছেন।  পরিসংখ্যান আন্তর্জাতিক   দল  সাল  ম্যাচ  গোল অস্ট্রেলিয়া  ২০২২  ৫  ০ সর্বমোট  ৫  ০  তথ্যসূত্র  বহিঃসংযোগ           বিষয়শ্রেণী:২০০১-এ জন্ম বিষয়শ্রেণী:জীবিত ব্যক্তি বিষয়শ্রেণী:অস্ট্রেলীয় পুরুষ ফুটবলার বিষয়শ্রেণী:ফুটবল ফরোয়ার্ড বিষয়শ্রেণী:অস্ট্রেলিয়ার আন্তর্জাতিক ফুটবলার বিষয়শ্রেণী:২০২২ ফিফা বিশ্বকাপের খেলোয়াড় বিষয়শ্রেণী:ইতালীয় বংশোদ্ভূত অস্ট্রেলীয় ব্যক্তি বিষয়শ্রেণী:সিডনি এফসির খেলোয়াড় বিষয়শ্রেণী:সেল্টিক ফুটবল ক্লাবের খেলোয়াড় বিষয়শ্রেণী:২০২০ গ্রীষ্মকালীন অলিম্পিকের ফুটবলার বিষয়শ্রেণী:অস্ট্রেলিয়ার অলিম্পিক ফুটবলার বিষয়শ্রেণী:সিডনির ফুটবলার বিষয়শ্রেণী:২০২৩ এএফসি এশিয়ান কাপের খেলোয়াড় বিষয়শ্রেণী:পুরুষ ফুটবল ফরোয়ার্ড বিষয়শ্রেণী:এ-লিগের খেলোয়াড় বিষয়শ্রেণী:২১শ শতাব্দীর অস্ট্রেলীয় পুরুষ ক্রীড়াবিদ
সহিদ আকতার হুসাইন একজন বাংলাদেশী অধ্যাপক। তিনি ঢাকা বিশ্ববিদ্যালয়ের উপ-উপাচার্য (প্রশাসন) এবং বিশ্ববিদ্যালয়টির মৃত্তিকা, পানি ও পরিবেশ বিভাগের অধ্যাপক ছিলেন। বর্তমানে তিনি ঢাকায় অবস্থিত বেসরকারি বিশ্ববিদ্যালয়, ইস্টার্ন ইউনিভার্সিটির উপাচার্য হিসেবে দায়িত্ব পালন করছেন।  শিক্ষাজীবন সহিদ আকতার অস্ট্রেলিয়ার কুইন্সল্যান্ড বিশ্ববিদ্যালয় থেকে টেকসই উন্নয়ন বিষয়ে পিএইচডি ডিগ্রি অর্জন করেন। তিনি যুক্তরাজ্যের অ্যাভার্ডিন বিশ্ববিদ্যালয় থেকে কমনওয়েলথ পোস্ট ডক্টরেট ফেলোশিপ লাভ করেন।  কর্মজীবন সহিদ আকতার হুসাইন ঢাকা বিশ্ববিদ্যালয়ের মৃত্তিকা, পানি ও পরিবেশ বিভাগে দীর্ঘকাল অধ্যাপনা করেছেন। অধ্যাপনার পাশাপাশি তিনি বিশ্ববিদ্যালয়টির সিনেট ও সিন্ডিকেট সদস্য, ডিন, প্রভোস্ট, শিক্ষক সমিতির সহ-সভাপতি ও সাধারণ সম্পাদকসহ বিভিন্ন দায়িত্ব পালন করেছেন। তিনি ঢাকা বিশ্ববিদ্যালয়ের উপ-উপাচার্য (প্রশাসন) হিসেবেও দায়িত্ব পালন করেছেন।  তিনি ২০১৮ সালের ১ নভেম্বর থেকে ২০২২ সালের ৩১ অক্টোবর পর্যন্ত প্রথম মেয়াদে ইস্টার্ন ইউনিভার্সিটির উপাচার্যের দায়িত্ব পালন করেন। ২০২৩ সালের ৭ মার্চ তিনি দ্বিতীয় মেয়াদে বিশ্ববিদ্যালয়টির উপাচার্য হিসেবে যোগদান করেন।  তথ্যসূত্র  বিষয়শ্রেণী:বাংলাদেশী শিক্ষায়তনিক বিষয়শ্রেণী:ঢাকা বিশ্ববিদ্যালয়ের অধ্যাপক বিষয়শ্রেণী:ইস্টার্ন ইউনিভার্সিটির উপাচার্য বিষয়শ্রেণী:কুইন্সল্যান্ড বিশ্ববিদ্যালয়ের প্রাক্তন শিক্ষার্থী
ভারত পুরুষ ক্রিকেট দল ২০২২ সালের নভেম্বর মাসে তিনটি একদিনের আন্তর্জাতিক (ওডিআই) ও তিনটি টোয়েন্টি২০ আন্তর্জাতিক (টি২০আই) ম্যাচ খেলার জন্য নিউজিল্যান্ড সফর করে। ওডিআই সিরিজটি ২০২০–২০২৩ আইসিসি পুরুষ ক্রিকেট বিশ্বকাপ সুপার লিগের একটি অংশ হিসেবে খেলা হয়।  টি২০আই সিরিজে ভারত ১–০ ব্যবধানে জয়ী হয়। ওডিআই সিরিজে নিউজিল্যান্ড ১–০ ব্যবধানে জয়লাভ করে।  দলীয় সদস্য ওডিআইটি২০আইওডিআইটি২০আই কেন উইলিয়ামসন (অধি.)  অ্যাডাম মিলনা  গ্লেন ফিলিপস (উই.)  জেমস নিশাম  টম ল্যাথাম (উই.)  টিম সাউদি  ডেভন কনওয়ে (উই.)  ড্যারিল মিচেল  ফিন অ্যালেন (উই.)  মাইকেল ব্রেসওয়েল (উই.)  মিচেল স্যান্টনার  ম্যাট হেনরি  লকি ফার্গুসন  হেনরি নিকোলস কেন উইলিয়ামসন (অধি.)  অ্যাডাম মিলনা  ইশ সোধি  গ্লেন ফিলিপস (উই.)  জেমস নিশাম  টিম সাউদি  ডেভন কনওয়ে (উই.)  ড্যারিল মিচেল  ফিন অ্যালেন (উই.)  ব্লেয়ার টিকনার  মাইকেল ব্রেসওয়েল (উই.)  মার্ক চ্যাপম্যান  মিচেল স্যান্টনার  লকি ফার্গুসন শিখর ধাওয়ান (অধি.)  ঋষভ পন্ত (সহ-অধি.) (উই.)  অর্শদীপ সিং  উমরান মালিক  ওয়াশিংটন সুন্দর  কুলদীপ যাদব  কুলদীপ সেন  দীপক চাহার  দীপক হুডা  যুজবেন্দ্র চাহাল  শার্দুল ঠাকুর  শাহবাজ আহমেদ  শুভমান গিল  শ্রেয়াস আইয়ার  সঞ্জু স্যামসন (উই.)  সূর্যকুমার যাদব হার্দিক পান্ডিয়া (অধি.)  ঋষভ পন্ত (সহ-অধি.) (উই.)  অর্শদীপ সিং  ইশান কিশন (উই.)  উমরান মালিক  ওয়াশিংটন সুন্দর  কুলদীপ যাদব  দীপক হুডা  ভুবনেশ্বর কুমার  মোহাম্মদ সিরাজ  যুজবেন্দ্র চাহাল  শুভমান গিল  শ্রেয়াস আইয়ার  সঞ্জু স্যামসন (উই.)  সূর্যকুমার যাদব  হর্ষল প্যাটেল তৃতীয় টি২০আই ম্যাচের আগে নিউজিল্যান্ডের টি২০আই দলে মার্ক চ্যাপম্যানকে যোগ করা হয়। ২০২২ সালের ২৩ নভেম্বর ভারতের হয়ে ওডিআই সিরিজে কুলদীপ সেন ও শাহবাজ আহমেদের অংশগ্রহণ না করা নিশ্চিত করা হয়।  টি২০আই সিরিজ ১ম টি২০আই  ২য় টি২০আই  ৩য় টি২০আই  ওডিআই সিরিজ ১ম ওডিআই  ২য় ওডিআই  ৩য় ওডিআই  তথ্যসূত্র  বহিঃসংযোগ  ইএসপিএনক্রিকইনফোতে সিরিজের প্রধান পাতা   বিষয়শ্রেণী:২০২২-এ নিউজিল্যান্ডীয় ক্রিকেট বিষয়শ্রেণী:২০২২-এ ভারতীয় ক্রিকেট বিষয়শ্রেণী:২০২২–২৩-এ আন্তর্জাতিক ক্রিকেট প্রতিযোগিতা বিষয়শ্রেণী:ভারত ক্রিকেট দলের নিউজিল্যান্ড সফর
দুর্লভগঞ্জ ভারতের পশ্চিমবঙ্গ রাজ্যের মেদিনীপুর জেলার একটি শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে দুর্লভগঞ্জ শহরের জনসংখ্যা হল ৬১২৯ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৭৯%। পুরুষদের মধ্যে সাক্ষরতার হার ৮২% এবং নারীদের মধ্যে এই হার ৭৫%। সারা ভারতের সাক্ষরতার হার ৫৯.৫%, তার চাইতে দুর্লভগঞ্জ এর সাক্ষরতার হার বেশি।  এই শহরের জনসংখ্যার ১২% হল ৬ বছর বা তার কম বয়সী।   তথ্যসূত্র   বিষয়শ্রেণী:পশ্চিমবঙ্গের শহর বিষয়শ্রেণী:পশ্চিম মেদিনীপুর জেলার শহর ও নগর
বিমারিস্তান মূলত একটি ফার্সি শব্দ, যা দুটি শব্দ দিয়ে গঠিত; বিমার, যার অর্থ অসুস্থ বা পীড়িত ও স্তান, যার অর্থ স্থান, বাড়ি বা ঘর। সেই হিসেবে শব্দটির অর্থ হল "অসুস্থদের আবাস" বা হাসপাতাল। তারপরে শব্দটি ব্যবহারে সংক্ষিপ্ত হয়ে মারিস্তান হয়ে যায়; যেমন আল জাওহারী তার সিহাহ গ্রন্থে উল্লেখ করেন।لدُّكْتُور أَحمد عِيسى - تاريخ البيمارستانات في الإسلام (ص: 4) উমাইয়া খলিফা আল ওয়ালিদ বিন আব্দুল-মালিককে প্রথম ব্যক্তি মনে করা হয়, যিনি মুসলমানদের ইতিহাসে ৭০৭ খ্রিস্টাব্দে দামেস্কে একটি বিমারিস্তান প্রতিষ্ঠা করেন, যেখানে বিনামূল্যেই চিকিৎসার ব্যবস্থা করা হয়েছিল; অসুস্থদের ভরণপোষণ দেওয়া হয়েছিল এবং তিনি কুষ্ঠরোগীদের কারারুদ্ধ করার নির্দেশও দিয়েছিলেন, যাতে তারা বাইরে গিয়ে সংক্রমণ না ছড়ায়।تقي الدين المقريزي - المواعظ والاعتبار بذكر الخطط والآثار - (دار صادر، بيروت) ج 4/ ص267. যখন হারুন আল-রশিদ খিলাফত গ্রহণ করেন, তখন তিনি বিন বখতিশুকে বাগদাদে বিমারিস্তান প্রতিষ্ঠার নির্দেশ দেন এবং মাসিহ আল-খুজি সেখানে কাজ করেন। تاريخ البيمارستانات في الإسلام، الدكتور أحمد عيسي، دار الرائد العربي، بيروت عام 1981، ص 178.  এরপরে সমস্ত আরব এবং ইসলামি দেশে বিমারিস্তান প্রতিষ্ঠিত হতে থাকে এবং এভাবে তাদের সংখ্যা চারশ ছাড়িয়ে যায়। বলা হয় যে, পূর্বে সমরকন্দ এবং দিয়ার বাকির, পশ্চিমে গ্রানাডা, কর্ডোবা ও ফেজ পর্যন্ত সবত্র বিমারিস্তান গড়ে ওঠে। তাদের মধ্যে সবচেয়ে বিখ্যাত ছিল সিরিয়ার আল-নুরি বিমারস্তান, যা পূর্ব দামেস্কের মাঝখানে উমাইয়া মসজিদের দক্ষিণ-পশ্চিমে "সিদি আমুদ" পাড়ায় দর্জির বাজারের পশ্চিমে অবস্থিত। এছাড়াও কায়রোর আল-মানসুরি বিমারস্তানও অন্তত প্রসিদ্ধ একটি বিমারস্তান । এতে বেশ কিছু অতিরিক্ত সুবিধাও ছিল, যাতে সুলতান কর্তৃক প্রতিষ্ঠিত একটি মাদ্রাসা এবং একটি মাজার অন্তর্ভুক্ত ছিল এবং সেই ভবনটি আজও কায়রোর বাইন আল-কাসরাইন স্ট্রিটে বিদ্যমান।   তথ্যসূত্র   বিষয়শ্রেণী:বিমারিস্তান বিষয়শ্রেণী:হাসপাতাল ভবন
চতর যাত্রা (বা চটর যাত্রা) হল ভারতের ওড়িশার কোণল্যান্ডি জেলার একটি ঐতিহ্যবাহী উৎসব। কালাহাণ্ডি রাজপরিবারের পরিবার দেবী মা মণিকেশ্বরীকে কেন্দ্র করে এই উৎসব হয়।  উৎপত্তি মা মণিকেশ্বরী হলেন কালাহাণ্ডি জেলার প্রধান পূজিতা দেবী। দেবীর মন্দিরটি কালাহাণ্ডি রাজাদের প্রাক্তন বাসভবনের মধ্যে অবস্থিত, যাতে রাজারা ছত্র যাত্রা উৎসবটি পালন করতে পারেন। এই উৎসবটি সময়ের সাথে পরিবর্তিত হয়ে বর্তমানে চটর যাত্রা নামে পরিচিত।  পটভূমি ছত্র যাত্রা বা চটর যাত্রা একটি ঐতিহ্যবাহী উৎসব যা কালাহাণ্ডি জেলার, ওড়িশা-তে উদযাপিত হয়। এই উৎসবের উদ্দেশ্য হল বিজয় উৎসব উদযাপন, যা আনন্দ এবং মহিমার সাথে পালন করা হয়। উৎসবটি দুর্গা পূজার মহাষ্টমী তিথিতে অনুষ্ঠিত হয়, এবং এই সময়ে খণ্ডদের (কালাহাণ্ডি জেলার আদিবাসী জনগণ) নবকল্প (পূজা পরবর্তী নবীকরণ) অনুষ্ঠানও হয়।  মহাষ্টমী রাতে মা মণিকেশ্বরী মন্দিরের গর্ভগৃহ থেকে বেরিয়ে জেনাখাল (যা মন্দির থেকে প্রায় ৩ কিলোমিটার দূরে) চলে যান। উৎসবের প্রথম দিন মহানবমী সকালে শুরু হয়, যখন নগর পরিভ্রমণ করা হয়। এই যাত্রায় কালো কাপড় দিয়ে আবৃত একটি বাঁশ মা মণিকেশ্বরীর প্রতিনিধিত্ব করে। এর শীর্ষে রূপালী প্লেটে দশমবিদ্যা যন্ত্র স্থাপন করা হয়, যা তন্ত্র হিন্দু ধর্ম এর প্রতীক।  উৎসবের সময় ঘুমুরা নৃত্য পরিবেশন করা হয়, যা কালাহাণ্ডি জেলার ঐতিহ্যবাহী নৃত্য। ঘুমুরা একটি ঐতিহ্যবাহী নৃত্য, এবং এটি ঘুমুরা বীর বাদ্য নামক বাদ্যযন্ত্রের মাধ্যমে পরিবেশিত হয়। নৃত্যকারীরা ঘুমুরা বাদ্যযন্ত্র কাঁধে বেঁধে এবং তা শক্ত করে বুকের কাছে ঝুলিয়ে নাচেন, যা তাদের কৃপারূপী সম্মান প্রদর্শন করে।  এই উৎসব কেবল ধর্মীয় নয়, এটি কালাহাণ্ডি জেলার সাংস্কৃতিক ঐতিহ্যেরও একটি গুরুত্বপূর্ণ অংশ।  উদযাপন চটর যাত্রা মূলত কালাহাণ্ডি জেলার সদর শহর ভবানীপাটনায় উদযাপিত হয়, তবে থুয়ামুল রামপুর, যুগাসইপাটনা এবং ভবানীপাটনা এই তিনটি স্থানই মা মণিকেশ্বরী মন্দির এর জন্য বিখ্যাত।  এই উৎসবে প্রাণী বলি একটি প্রচলিত রীতি হলেও, সরকার এই ধরনের কার্যকলাপ নিষিদ্ধ করেছে। তবে অনেক ভক্তই এই নিয়ম অনুসরণ করেন না। উৎসবের সময় প্রায় ৫০,০০০ প্রাণী বলি দেওয়া হয়।   চিত্রসংগ্রহ   তথ্যসূত্র  বিষয়শ্রেণী:হিন্দু উৎসব বিষয়শ্রেণী:ভারতের ধর্মীয় উৎসব বিষয়শ্রেণী:দুর্গাপূজা
এডগার অ্যালেন (২ মে, ১৮৯২ - ৩ ফেব্রুয়ারি, ১৯৪৩) একজন আমেরিকান শারীরস্থানবিদ এবং শারীরতাত্ত্বিক ছিলেন। তিনি ইস্ট্রোজেন আবিষ্কার এবং অন্তঃক্ষরা গ্রন্থিবিজ্ঞানকে চিকিৎসাবিজ্ঞানের একটি বিশেষায়িত শাখা হিসেবে প্রতিষ্ঠাতে তার ভূমিকার জন্য পরিচিত।   ব্যক্তিগত জীবন  কলোরাডোর ক্যানন (ক্যানিয়ন) সিটিতে জন্মগ্রহণকারী অ্যালেনের বাবাও একজন চিকিৎসক ছিলেন। ১৯১৮ সালে তিনি প্রভিডেন্সের ম্যারিয়ন ফাইফারকে বিয়ে করেন। এই দম্পতির দুই কন্যা সন্তান ছিল।   শিক্ষা জীবন  তিনি তার মাধ্যমিক শিক্ষা অর্জন করেন রোডস আইল্যান্ডের পাটুকেট এন্ড ক্রান্সটন পাবলিক স্কুল থেকে। ব্রাউন বিশ্ববিদ্যালয়ে উচ্চশিক্ষা গ্রহণ করেন। এখানে তিনি ১৯১৫ সালে জীববিজ্ঞানে স্নাতক ও ১৯১৬ সালে স্নাতকোত্তর সনদ অর্জন করেন। প্রথম বিশ্বযুদ্ধে সেনাদলে মেডিকেল কোরে যুক্ত হওয়ার কারণে তার উচ্চতর শিক্ষায় সাময়িক ছেদ পরে। বিশ্বযুদ্ধ কাজ করার পর তিনি ১৯১৯ সালে ওয়াশিংটন ইউনিভার্সিটি স্কুল অফ মেডিসিনে চাকুরী নেন। চাকুরিরত অবস্থায় ১৯২১ সালে তিনি পিএইচডি অর্জন করেন।   কর্মজীবন  ১৯১৯ হতে ১৯২৩ পর্যন্ত ওয়াশিংটন ইউনিভার্সিটি স্কুল অফ মেডিসিনে চাকুরি করেন। ১৯২৩ সালে তিনি কলম্বিয়ার মিসৌরি বিশ্ববিদ্যালয়ের শারীরস্থানবিদ্যা বিভাগের অধ্যাপক নিযুক্ত হন। এখানে তিনি পরে মেডিকেল স্কুলের ডিন ও বিশ্ববিদ্যালয়ের হাসপাতালের পরিচালক হয়েছিলেন। দশ বছর পর তিনি ইয়েল বিশ্ববিদ্যালয়ের একইবিভাগের সভাপতি নিযুক্ত হন।  মিসৌরিতে, তিনি যৌন হরমোন নিয়ে পড়াশোনা শুরু করেন। যদিও সে সময় এটি সাধারণত বিশ্বাস করা হয়েছিল যে নারী প্রজনন চক্র কর্পাস লুটিয়ামের পদার্থ দ্বারা নিয়ন্ত্রিত হয়। অ্যালেন ডিম্বাণুর চারপাশের ফলিকলে তার পর্যবেক্ষণ ও গবেষণার ফলে ইস্ট্রোজেন আবিষ্কার করেছিলেন। তার আবিষ্কারের ছয় বছর পর ১৯২৯ সালে অ্যাডলফ বুটেন্যান্ড নতুন আবিষ্কৃত হরমোনকে ইস্ট্রোজেন হিসেবে সনাক্ত করেন।   মৃত্যু  অ্যালেন ১৯৪৩ সালে মার্কিন যুক্তরাষ্ট্রের কোস্ট গার্ডের সাথে কাজ করার সময় হৃদরোগে আক্রান্ত হয়ে মারা যান।   তথ্যসূত্র    অতিরিক্ত পাঠ   আমেরিকান ন্যাশানাল বায়োগ্রাফি, ভলিউম ১, পৃ.৩০৪-৩০৫।  গার্ডনার, ডাব্লিউ ইউ (এপ্রিল, ১৯৪৩)। "এডগার অ্যালেন (অববিচুয়ারি)।" সায়েন্স . ভলিউম ৯৭, নং ২৫২১, পৃষ্ঠা ৩৬৮-৩৬৯।  বিষয়শ্রেণী:১৯৪৩-এ মৃত্যু বিষয়শ্রেণী:১৮৯২-এ জন্ম বিষয়শ্রেণী:ইয়েল বিশ্ববিদ্যালয়ের শিক্ষক বিষয়শ্রেণী:ব্রাউন বিশ্ববিদ্যালয়ের প্রাক্তন শিক্ষার্থী বিষয়শ্রেণী:মার্কিন শারীরতত্ত্ববিদ
ধামইর ইউনিয়ন বাংলাদেশের রংপুর বিভাগের দিনাজপুর জেলার বিরল উপজেলার অন্তর্গত একটি ইউনিয়ন পরিষদ। এটি ৮৫.৩৯ কিমি২ (৩২.৯৭ বর্গমাইল) এলাকা জুড়ে অবস্থিত এবং ১৯৯১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ১৭,৯৬৮ জন। ইউনিয়নটিতে মোট গ্রামের সংখ্যা ১৭টি ও মৌজার সংখ্যা ১৭টি।  গ্রামসমূহ  দারইল  ধামইর  নিজামপুর  বাদরম্ননিয়া  খৈলতৈড়  পশ্চিম শুকদেবপুর  নেহালগ্রাম  উত্তর রামচন্দ্রপুর  গোবিন্দপুর  আউশদপুর  কাশিডাঙ্গা  পিপল্যা  কেশবপুর  বাজনাহার  চকশিবপুর  মাটিয়ান  গিরিধরপুর  তথ্যসূত্র  বহিঃসংযোগ  অফিসিয়াল ওয়েবসাইট  বিষয়শ্রেণী:বিরল উপজেলার ইউনিয়ন
থাম্ব|upright=1.2|একজন মহিলা কাঁটায় কাপড় বুনছেন থাম্ব|upright=1.2|একটি মোজা কাঁটায় বোনার বর্ণনা সম্বলিত চলমান চিত্র। দুইটি প্রধান ফাঁসের সারি দেখানো হয়েছে  সোজা ফাঁসের সারি ও উল্টো ফাঁসের সারি কাঁটায় কাপড় বোনা বলতে বোনার সুতা থেকে বস্ত্র বা কাপড় প্রস্তুত করার একটি পদ্ধতিকে বোঝায়। কাঁটায় বোনার মাধ্যমে বিভিন্ন ধরনের পরিধেয় পোশাক তৈরি করা হয়। হাত দিয়ে কাঁটায় বোনা ও যন্ত্র দিয়ে কাঁটায় বোনা উভয়ই প্রচলিত। হাত দিয়ে কাঁটায় বোনার ক্ষেত্রে দুই হাতে দুইটি বোনার কাঁটা দিয়ে সুতার ফাঁস ও ফাঁসগুলির মধ্যে সংযুক্তি সৃষ্টি করা হয়।  কাঁটায় বোনার সময় বোনার সুতা দিয়ে ফাঁসের সারি সৃষ্টি করা হয়। ফাঁসের সারি হল বোনার সুতার অনেকগুলি পাক বা ফাঁসের একটি সারি, যেগুলি হয় সমতল বা নলাকার। সাধারণত একটি বোনার কাঁটায় একই সময় অনেকগুলি সক্রিয় পাকের সারি বিদ্যমান থাকে। কাঁটায় বোনা কাপড় অনেকগুলি সংযুক্ত ফাঁসের সারি দিয়ে গঠিত যেখানে একটি সারি তার আগের ও পরের সাথে আন্তঃসংবদ্ধ থাকে। প্রতিটি সারি তৈরি হবার সময় প্রতিটি নতুন ফাঁসকে আগের সারির এক বা একাধিক ফাঁসের ভেতর দিয়ে টেনে নিয়ে আসা হয় এবং অগ্রবর্তী কাঁটার উপরে স্থাপন করা হয় যাতে পূর্ববর্তী সারির ফাঁসগুলি অন্য কাঁটাটি থেকে এমনভাবে টেনে নেয়া যায় যেন বুননের ফোঁড় খুলে না যায়।  বোনার সুতা (তন্তুর ধরন, বোনার সুতার ওজন, সমসত্ত্বতা ও পাকানির বিভিন্নতার কারণে), কাঁটার আকার এবং ফোঁড় বা পাকের ধরন, ইত্যাদির পার্থক্যকে কাজে লাগিয়ে বিভিন্ন ধরনের কাঁটায় বোনা কাপড় প্রস্তুত করা যায় যেগুলির রঙ, বুনট, পুরুত্ব, উত্তাপ ধরে রাখার ক্ষমতা, জলপ্রতিরোধী ক্ষমতা ও অখণ্ডতা, ইত্যাদি ভিন্ন ভিন্ন হতে পারে।  খ্রিস্টপূর্ব ১০ম শতক বা তারও আগে থেকে কাঁটায় কাপড় বোনার চল রয়েছে। কাঁটায় বোনা কাপড় দিয়ে পরিধেয় পোশাক বা গৃহস্থালি কাজে ব্যবহৃত কাপড়ের দ্রব্যই প্রস্তুত করার পাশাপাশি বিভিন্ন কারিগরি উদ্দেশ্যেও এগুলিকে কাজে লাগানো হয়। ২০শ শতাব্দীর দ্বিতীয়ার্ধে এসে শিল্পখাতে যন্ত্র দিয়ে কাঁটায় বুনন প্রযুক্তির বহুল উন্নতিসাধন হয়।   আরও দেখুন   তাঁতে কাপড় বোনা  কুরুশ কাঁটায় কাপড় বোনা  জমাট বয়ন  বিনুনি বা বিঁড়ে বয়ন    বিষয়শ্রেণী:হস্তশিল্প বিষয়শ্রেণী:কারুশিল্প বিষয়শ্রেণী:ভেড়ার পশম বিষয়শ্রেণী:পশমী পোশাক-পরিচ্ছদ বিষয়শ্রেণী:তন্তু বিষয়শ্রেণী:সুই সুতার কাজ
খাতড়া আদিবাসী মহাবিদ্যালয় হলো ভারতের পশ্চিমবঙ্গ রাজ্যের বাঁকুড়া জেলার খাতড়ায় অবস্থিত একটি সাধারণ ডিগ্রি মহাবিদ্যালয়। এখানে কলা ও বাণিজ্য এবং বিজ্ঞানে স্নাতক কোর্স করার সুবিধা রয়েছে। এটি বাঁকুড়া বিশ্ববিদ্যালয়ের অধিভুক্ত। ডান|থাম্ব|মহাবিদ্যালয়ের অঙ্গন   ইতিহাস  এই মহাবিদ্যালয়টি ১৯৭৯ সালে পশ্চিমবঙ্গ সরকার কর্তৃক প্রতিষ্ঠিত হয়।   বিভাগ  কলা, বাণিজ্য এবং বিজ্ঞান  বাংলা (অনার্স ও পাস)  ইংরেজি (অনার্স ও পাস)  সংস্কৃত (অনার্স ও পাস)  সাঁওতালি (অনার্স ও পাস)  ইতিহাস (অনার্স ও পাস)  হিসাব শাস্ত্র (অনার্স ও পাস)  গণিত (অনার্স ও পাস)  রসায়ন (অনার্স)  পদার্থবিদ্যা (অনার্স)  শারীরিক শিক্ষা (পাস)  দর্শন (অনার্স)  সঙ্গীত (পাস)  ভূগোল (পাস)   স্বীকৃতি  খাতড়া আদিবাসী মহাবিদ্যালয় জাতীয় মূল্যায়ন ও প্রত্যয়ন পরিষদ (NAAC) কর্তৃক স্বীকৃত এবং সি+ গ্রেডে ভূষিত হয়েছে। মহাবিদ্যালয়টি বিশ্ববিদ্যালয় মঞ্জুরি কমিশন (ইউজিসি) কর্তৃক স্বীকৃতিপ্রাপ্ত। এখানে তিনটি জাতীয় সেমিনারের আয়োজন করা হয়েছে। এটির একটি শক্তিশালী এনসিসি গ্রুপ এবং তিনটি শক্তিশালী এনএসএস ইউনিট রয়েছে।   আরও দেখুন   পশ্চিমবঙ্গের বিশ্ববিদ্যালয়সমূহের তালিকা  ভারতের শিক্ষা ব্যবস্থা  পশ্চিমবঙ্গে শিক্ষা   তথ্যসূত্র    বহিঃসংযোগ   খাতড়া আদিবাসী মহাবিদ্যালয়   বিষয়শ্রেণী:বাঁকুড়া বিশ্ববিদ্যালয়ের অধিভুক্ত কলেজ বিষয়শ্রেণী:১৯৭৯-এ প্রতিষ্ঠিত শিক্ষাপ্রতিষ্ঠান বিষয়শ্রেণী:বাঁকুড়া জেলার বিশ্ববিদ্যালয় ও কলেজ বিষয়শ্রেণী:১৯৭৯-এ পশ্চিমবঙ্গে প্রতিষ্ঠিত বিষয়শ্রেণী:পশ্চিমবঙ্গের বিশ্ববিদ্যালয় ও কলেজ